nibzard/narodne-novine-full-text-markdown huggingface dataset:
### NN 54/2019 (29.5.2019.), Obavijest o podnesenom Zahtjevu za zaštitu naziva »Zagorski štrukli«/»Zagorski štruklji« zaštićena oznaka zemljopisnog podrijetla

MINISTARSTVO POLJOPRIVREDE

1039

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine«, broj 118/18, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »ZAGORSKI ŠTRUKLI«/»ZAGORSKI ŠTRUKLJI« ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) je 10. kolovoza 2018. godine zaprimilo Zahtjev za zaštitu naziva »Zagorski štrukli«/»Zagorski štruklji« – zaštićena oznaka zemljopisnog podrijetla od podnositelja zahtjeva Udruge za zaštitu, očuvanje i promociju tradicionalnih zagorskih proizvoda »Tradicija Zagorja«, Magistratska 1, 49000 Krapina.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od dana objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Zagorski štrukli«/»Zagorski štruklji«.

5. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/18-01/20

Urbroj: 525-09/1341-19-5

Zagreb, 21. svibnja 2019.

Potpredsjednik Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 54/2019 (29.5.2019.), Rješenje o razrješenju članice Nacionalnog odbora za razvoj volonterstva

Vlada Republike Hrvatske

1024

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 21. stavka 2. Zakona o volonterstvu (»Narodne novine«, br. 58/07 i 22/13), Vlada Republike Hrvatske je na sjednici održanoj 23. svibnja 2019. godine donijela

RJEŠENJE

O RAZRJEŠENJU ČLANICE NACIONALNOG ODBORA ZA RAZVOJ VOLONTERSTVA

Razrješuje se ANAMARIJA VUIĆ dužnosti članice Nacionalnog odbora za razvoj volonterstva, na koju je imenovana kao predstavnica Udruge Hrabri telefon.

Klasa: 080-02/19-02/45
 Urbroj: 50301-15/28-19-02
 Zagreb, 23. svibnja 2019.

Predsjednik
 mr. sc. Andrej Plenković, v. r.
### NN 54/2019 (29.5.2019.), Rješenje o imenovanju članice Nacionalnog odbora za razvoj volonterstva

VLADA REPUBLIKE HRVATSKE

1025

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 21. stavka 2. Zakona o volonterstvu (»Narodne novine«, br. 58/07 i 22/13), Vlada Republike Hrvatske je na sjednici održanoj 23. svibnja 2019. godine donijela

RJEŠENJE

O IMENOVANJU ČLANICE NACIONALNOG ODBORA ZA RAZVOJ VOLONTERSTVA

Imenuje se SARA LULIĆ članicom Nacionalnog odbora za razvoj volonterstva, kao predstavnica Udruge Hrabri telefon.

Klasa: 080-02/19-01/63
 Urbroj: 50301-15/28-19-02
 Zagreb, 23. svibnja 2019.

Predsjednik
 mr. sc. Andrej Plenković, v. r.
### NN 54/2019 (29.5.2019.), Rješenje o razrješenju predstavnice i zamjenika predstavnika Vlade Republike Hrvatske u zajedničkom Povjerenstvu za tumačenje Kolektivnog ugovora za djelatnost socijalne skrbi

VLADA REPUBLIKE HRVATSKE

1026

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 10. stavka 1. Kolektivnog ugovora za djelatnost socijalne skrbi (»Narodne novine«, br. 61/18 i 3/19 – ispravak), Vlada Republike Hrvatske je na sjednici održanoj 23. svibnja 2019. godine donijela

RJEŠENJE

O RAZRJEŠENJU PREDSTAVNICE I ZAMJENIKA PREDSTAVNIKA VLADE REPUBLIKE HRVATSKE U ZAJEDNIČKOM POVJERENSTVU ZA TUMAČENJE KOLEKTIVNOG UGOVORA ZA DJELATNOST SOCIJALNE SKRBI

1. Razrješuje se DIJANA MATIĆ dužnosti predstavnice Vlade Republike Hrvatske u zajedničkom Povjerenstvu za tumačenje Kolektivnog ugovora za djelatnost socijalne skrbi.

2. Razrješuje se ZDENKO BRCKO dužnosti zamjenika predstavnika Vlade Republike Hrvatske u zajedničkom Povjerenstvu za tumačenje Kolektivnog ugovora za djelatnost socijalne skrbi.

Klasa: 080-02/19-02/46
 Urbroj: 50301-15/28-19-02
 Zagreb, 23. svibnja 2019.

Predsjednik
 mr. sc. Andrej Plenković, v. r.
### NN 54/2019 (29.5.2019.), Rješenje o imenovanju predstavnice i zamjenika predstavnika Vlade Republike Hrvatske u zajedničko Povjerenstvo za tumačenje Kolektivnog ugovora za djelatnost socijalne skrbi

VLADA REPUBLIKE HRVATSKE

1027

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 10. stavka 1. Kolektivnog ugovora za djelatnost socijalne skrbi (»Narodne novine«, br. 61/18 i 3/19 – ispravak), Vlada Republike Hrvatske je na sjednici održanoj 23. svibnja 2019. godine donijela

RJEŠENJE

O IMENOVANJU PREDSTAVNICE I ZAMJENIKA PREDSTAVNIKA VLADE REPUBLIKE HRVATSKE U ZAJEDNIČKO POVJERENSTVO ZA TUMAČENJE KOLEKTIVNOG UGOVORA ZA DJELATNOST SOCIJALNE SKRBI

1. Imenuje se DOBRILA MILETIĆ predstavnicom Vlade Republike Hrvatske u zajedničko Povjerenstvo za tumačenje Kolektivnog ugovora za djelatnost socijalne skrbi.

2. Imenuje se NIKICA ŠIKIĆ zamjenikom predstavnika Vlade Republike Hrvatske u zajedničko Povjerenstvo za tumačenje Kolektivnog ugovora za djelatnost socijalne skrbi.

Klasa: 080-02/19-01/64
 Urbroj: 50301-15/28-19-02
 Zagreb, 23. svibnja 2019.

Predsjednik
 mr. sc. Andrej Plenković, v. r.
### NN 54/2019 (29.5.2019.), Rješenje o razrješenju dijela članova Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj

VLADA REPUBLIKE HRVATSKE

1028

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 14. Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj (»Narodne novine – Međunarodni ugovori«, broj 3/08), Vlada Republike Hrvatske je na sjednici održanoj 23. svibnja 2019. godine donijela

RJEŠENJE

O RAZRJEŠENJU DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAKEDONIJE O ZAŠTITI PRAVA HRVATSKE MANJINE U REPUBLICI MAKEDONIJI I MAKEDONSKE MANJINE U REPUBLICI HRVATSKOJ

Razrješuju se dužnosti članovi Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj:

– mr. sc. BRANKO SOČANAC

– ANGEL MITREVSKI

– IVANA PILKO ČUNČIĆ

– ALENKA HUDEK.

Klasa: 080-02/19-02/44
 Urbroj: 50301-15/28-19-02
 Zagreb, 23. svibnja 2019.

Predsjednik
 mr. sc. Andrej Plenković, v. r.
### NN 54/2019 (29.5.2019.), Rješenje o imenovanju dijela članova Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj

VLADA REPUBLIKE HRVATSKE

1029

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 14. Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj (»Narodne novine – Međunarodni ugovori«, broj 3/08), Vlada Republike Hrvatske je na sjednici održanoj 23. svibnja 2019. godine donijela

RJEŠENJE

O IMENOVANJU DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAKEDONIJE O ZAŠTITI PRAVA HRVATSKE MANJINE U REPUBLICI MAKEDONIJI I MAKEDONSKE MANJINE U REPUBLICI HRVATSKOJ

Za članove Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj, imenuju se:

– ALEN TAHIRI

– TOME APOSTOLOSKI

– NADA ZIDAR-BOGADI

– ANTUN HERCEG.

Klasa: 080-02/19-01/62
 Urbroj: 50301-15/28-19-02
 Zagreb, 23. svibnja 2019.

Predsjednik
 mr. sc. Andrej Plenković, v. r..
### NN 54/2019 (29.5.2019.), Odluka o izmjeni Odluke o visini naknade za stanovanje

MINISTARSTVO OBRANE

1031

Na temelju članka 133. stavka 15. Zakona o službi u Oružanim snagama Republike Hrvatske (»Narodne novine«, broj: 73/13, 75/15, 50/16 i 30/18) donosim

ODLUKU

O IZMJENI ODLUKE O VISINI NAKNADE ZA STANOVANJE

I.

U Odluci o visini naknade za stanovanje (»Narodne novine«, broj: 39/18 i 46/18) u točki II. stavku 1. podstavku 1. iza riječi: »Podvornica« dodaje se riječ: »Pula«.

U podstavku 2. riječ: »Pula«, briše se.

II.

Ova Odluka objavit će se u »Narodnim novinama« i stupa na snagu 1. lipnja 2019.

Klasa: 023-03/19-03/1

Urbroj: 512-01-19-483

Zagreb, 21. svibnja 2019.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 54/2019 (29.5.2019.), Pravilnik o izmjenama Pravilnika o stanovanju

Ministarstvo obrane

1030

Na temelju članka 132. stavka 4. i članka 133. stavka 13. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16 i 30/18) donosim

PRAVILNIK

O IZMJENAMA PRAVILNIKA O STANOVANJU

Članak 1.

U Pravilniku o stanovanju (»Narodne novine«, br. 131/13, 135/14, 97/15 i 39/18) u članku 28.a stavak 5. mijenja se i glasi:

»(5) Promjena mjesta prebivališta djelatne vojne osobe koje je udaljeno najmanje 50 km od mjesta službe, ili ako je prebivalište ili mjesto službe na otoku bez obzira na udaljenost, ne utječe na priznavanje prava na naknadu za stanovanje za vrijeme rasporeda u istom mjestu službe.«

Članak 2.

U članku 28.b stavku 1. podstavku 7. riječi: »izvan mjesta prebivališta«, brišu se.

Stavak 2. mijenja se i glasi:

»(2) Djelatnoj vojnoj osobi koja je smještena u vojnoj lokaciji za vrijeme upućivanja na izobrazbu i vojnu obuku u mjesto prebivališta u trajanju od 30 dana do šest mjeseci neće se isplaćivati naknada za stanovanje.«

Članak 3.

Ovaj Pravilnik objavit će se u »Narodnim novinama« i stupa na snagu 1. lipnja 2019.

Klasa: 023-03/19-04/5

Urbroj: 512-01-19-2

Zagreb, 21. svibnja 2019.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 54/2019 (29.5.2019.), Odluka o izmjenama Odluke o naknadi za posebne oblike rada u službi

MINISTARSTVO OBRANE

1032

Na temelju članka 149.a stavka 8. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16 i 30/18), uz prethodnu suglasnost ministra financija, donosim

ODLUKA

O IZMJENAMA ODLUKE O NAKNADI ZA POSEBNE OBLIKE RADA U SLUŽBI

I.

U Odluci o naknadi za posebne oblike rada u službi (»Narodne novine«, br. 39/18) u točki III. stavak 1. mijenja se i glasi:

»Djelatnoj vojnoj osobi pripada pravo na naknadu za rad u terenskim uvjetima u visini od 130,00 kuna neto po danu, a za vrijeme angažiranja subotom, nedjeljom, blagdanom ili drugim neradnim danom utvrđenim zakonom naknada iznosi 150,00 kuna neto po danu.«.

II.

U točki IV. stavak 1. mijenja se i glasi:

»Djelatnoj vojnoj osobi pripada pravo na naknadu za stražarsku službu u trajanju duljem od 12 sati dnevno u iznosu od 130,00 kuna neto po danu, a za vrijeme angažiranja subotom, nedjeljom, blagdanom ili drugim neradnim danom utvrđenim zakonom naknada iznosi 150,00 kuna neto po danu.«.

Stavak 3. mijenja se i glasi:

»Vrijeme potrebno za primopredaju stražarske službe obuhvaćeno je naknadom iz stavka 1. ove točke. U dane primopredaje stražarske službe pravo na naknadu iz stavka 1. ove točke pripada smjeni koja taj dan preuzima stražarsku službu.«.

III.

U točki V. stavak 1. mijenja se i glasi:

»Djelatnoj vojnoj osobi pripada pravo na naknadu za dežurstvo u iznosu od 100,00 kuna neto po danu, a za vrijeme angažiranja subotom, nedjeljom, blagdanom ili drugim neradnim danom utvrđenim zakonom i danom koji prethodi blagdanu naknada iznosi 130,00 kuna neto po danu.

IV.

Ova Odluka objavit će se u »Narodnim novinama« i stupa na snagu 1. lipnja 2019.

Klasa: 023-03/19-03/1

Urbroj: 512-01-19-511

Zagreb, 22. svibnja 2019.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 55/2019 (31.5.2019.), Rješenje Ministarstva rada i mirovinskoga sustava klasa: UP/I-115-01/19-01/19, urbroj: 524-03-03-02/3-19-4 od 22. svibnja 2019.

Ministarstvo rada i mirovinskoga sustava

1053

Ministarstvo rada i mirovinskoga sustava, na temelju članka 82. stavka 7. Zakona o zaštiti na radu (»Narodne novine«, broj 71/14, 118/14, 94/18 i 96/18), povodom zahtjeva tvrtke ANT laboratorij za analitiku i toksikologiju d.o.o. iz Zagreba, Medarska 69, OIB: 67120058773, donosi

RJEŠENJE

I.

ANT laboratorij za analitiku i toksikologiju d.o.o. iz Zagreba, Medarska 69, OIB: 67120058773, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca,

2. ispitivanja kemijskih čimbenika u radnom okolišu.

O obavljenim poslovima navedena pravna osoba je obvezna izdavati i čuvati isprave te voditi evidenciju.

II.

Ovim Rješenjem ukida se Rješenje Zavoda za unapređivanje zaštite na radu klasa: UP/I-115-01/15-01/87, urbroj: 425-02/2-17-9 od 14. lipnja 2017. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovo Ministarstvo odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/19-01/19
 Urbroj: 524-03-03-02/3-19-4
 Zagreb, 22. svibnja 2019.

Načelnik
 Sektora za zaštitu na radu
 Jere Gašperov, v. r.
### NN 55/2019 (31.5.2019.), Ispravak Pravilnika o postupku i načinu izdavanja dopuštenja za obavljanje podvodnih aktivnosti u unutarnjim morskim vodama i teritorijalnom moru Republike Hrvatske u područjima gdje se nalaze kulturna dobra

MINISTARSTVO KULTURE

1058

Nakon izvršene usporedbe s dostavljenim izvornim tekstom utvrđena je pogreška u objavljenom Pravilniku o postupku i načinu izdavanja dopuštenja za obavljanje podvodnih aktivnosti u unutarnjim morskim vodama i teritorijalnom moru Republike Hrvatske u područjima gdje se nalaze kulturna dobra, koji je objavljen u »Narodnim novinama« broj 49 od 15. svibnja 2019. godine, te se daje

ISPRAVAK PRAVILNIKA

O POSTUPKU I NAČINU IZDAVANJA DOPUŠTENJA ZA OBAVLJANJE PODVODNIH AKTIVNOSTI U UNUTARNJIM MORSKIM VODAMA I TERITORIJALNOM MORU REPUBLIKE HRVATSKE U PODRUČJIMA GDJE SE NALAZE KULTURNA DOBRA

U Pravilniku o postupku i načinu izdavanja dopuštenja za obavljanje podvodnih aktivnosti u unutarnjim morskim vodama i teritorijalnom moru Republike Hrvatske u područjima gdje se nalaze kulturna dobra (»Narodne novine«, broj 49/19), u članku 10., iza podstavka 5. briše se točka i dodaje podstavak 6. koji glasi: » – na kraju kalendarske godine dostaviti nadležnom konzervatorskom odjelu Ministarstva kulture podatke o broju obavljenih ronjenja na pojedinom zaštićenom području – zoni.«.

Klasa: 612-08/19-01/0125

Urbroj: 532-06-01-01/4-19-5

Zagreb, 27. svibnja 2019.

Ministrica
 dr. sc. Nina Obuljen Koržinek, v. r.
### NN 55/2019 (31.5.2019.), Odluka o potvrđivanju Izmjena i dopuna Statuta Hrvatskog zavoda za mirovinsko osiguranje

VLADA REPUBLIKE HRVATSKE

1049

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 144. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18 i 115/18), Vlada Republike Hrvatske je na sjednici održanoj 30. svibnja 2019. godine donijela

ODLUKU

O POTVRĐIVANJU IZMJENA I DOPUNA STATUTA HRVATSKOG ZAVODA ZA MIROVINSKO OSIGURANJE

I.

Potvrđuju se Izmjene i dopune Statuta Hrvatskog zavoda za mirovinsko osiguranje, klase: 041-01/19-02/4, urbroja: 341-99-01/01-19-2, koje je Upravno vijeće Hrvatskog zavoda za mirovinsko osiguranje donijelo na sjednici održanoj 19. ožujka 2019. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/159

Urbroj: 50301-25/14-19-2

Zagreb, 30. svibnja 2019.

Predsjednik
 mr. sc. Andrej Plenković, v. r.
### NN 55/2019 (31.5.2019.), Uredba o izmjenama i dopunama Uredbe o postupku, načinu i uvjetima za dobivanje koncesije na turističkom zemljištu u kampovima u suvlasništvu Republike Hrvatske

VLADA REPUBLIKE HRVATSKE

1047

Na temelju članka 10. stavka 1. Zakona o turističkom i ostalom građevinskom zemljištu neprocijenjenom u postupku pretvorbe i privatizacije (»Narodne novine«, broj 92/10), Vlada Republike Hrvatske je na sjednici održanoj 30. svibnja 2019. godine donijela

UREDBU

O IZMJENAMA I DOPUNAMA UREDBE O POSTUPKU, NAČINU I UVJETIMA ZA DOBIVANJE KONCESIJE NA TURISTIČKOM ZEMLJIŠTU U KAMPOVIMA U SUVLASNIŠTVU
 REPUBLIKE HRVATSKE

Članak 1.

U Uredbi o postupku, načinu i uvjetima za dobivanje koncesije na turističkom zemljištu u kampovima u suvlasništvu Republike Hrvatske (»Narodne novine«, br. 12/11 i 145/12), u članku 8. iza stavka 3. dodaje se novi stavak 4. koji glasi:

»(4) Zauzetom površinom smatra se površina kampa koja nije procijenjena u pretvorbi društvenog poduzeća, a bila je dijelom kampa u trenutku pretvorbe.«.

Dosadašnji stavak 4. postaje stavak 5.

Članak 2.

U članku 9. stavak 2. mijenja se i glasi:

»(2) Iznos promjenjivog dijela koncesijske naknade izračunava se razmjerno zauzetim metrima kvadratnim u odnosu na cjelokupnu površinu kampa, a prema sljedećim kriterijima:

|  |  |  |
| --- | --- | --- |
| KRITERIJ 1 – camp 1 | | |
| Redni broj | Opremljenost kampa – kategorizacija |  |
| 1. | pet zvjezdica | 0,25 |
| 2. | četiri zvjezdice | 0,50 |
| 3. | tri zvjezdice | 0,75 |
| 4. | dvije zvjezdice | 1 |

Izvor podataka o opremljenosti kampa – važeće rješenje o kategorizaciji.

|  |  |  |
| --- | --- | --- |
| KRITERIJ 2 – camp 2 | | |
| Redni broj | Indeks razvijenosti grada/općine u kojoj se kamp nalazi |  |
| 1. | I. | 0,5 |
| 2. | II. | 0,5 |
| 3. | III. | 0,5 |
| 4. | IV. | 0,5 |
| 5. | V. | 0,6 |
| 6. | VI. | 0,7 |
| 7. | VII. | 0,9 |
| 8. | VIII. | 1,0 |

Indeks razvijenosti grada/općine u kojoj se kamp nalazi određuje se temeljem Odluke o razvrstavanju jedinica lokalne i područne (regionalne) samouprave prema stupnju razvijenosti, koja je važila na dan 1. siječnja godine u kojoj su prihodi ostvareni.«.

Članak 3.

U članku 10. stavku 1. riječi: »31. ožujka« zamjenjuju se riječima: »31. svibnja«.

Članak 4.

Iza članka 19.a dodaje se članak 19.b koji glasi:

»Članak 19.b

Na zahtjev trgovačkog društva, obveza plaćanja razlike naknade za koncesiju iz članka 19. stavka 1. ove Uredbe može biti plativa u razdoblju od tri godine, u tri jednaka godišnja obroka na način da svaki obrok dospijeva 30. rujna tekuće godine.«.

Članak 5.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/19-03/14
 Urbroj: 50301-27/12-19-3
 Zagreb, 30. svibnja 2019.

Predsjednik
 mr. sc. Andrej Plenković, v. r.
### NN 55/2019 (31.5.2019.), Pravilnik o izmjenama i dopuni Pravilnika o načinu i uvjetima sklapanja ugovora o kadetskoj službi i ugovora o stipendiranju

Ministarstvo obrane

1050

Na temelju članka 42. stavka 5. i članka 86. stavka 3. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16 i 30/18), donosim

PRAVILNIK

O IZMJENAMA I DOPUNI PRAVILNIKA O NAČINU I UVJETIMA SKLAPANJA UGOVORA O KADETSKOJ SLUŽBI I UGOVORA O STIPENDIRANJU

Članak 1.

U Pravilniku o načinu i uvjetima sklapanja ugovora o kadetskoj službi i ugovora o stipendiranju (»Narodne novine«, br. 158/13 i 5/17) u članku 4. stavku 2. iza riječi: »Sveučilište u Zagrebu« dodaju se riječi: »i Sveučilišta u Splitu«.

Članak 2.

Iza članka 8. dodaje se članak 8.a koji glasi:

»Članak 8.a

(1) Nakon završenog preddiplomskog sveučilišnog studija Vojno vođenje i upravljanje i Vojno inženjerstvo do 30 kadeta koji nastavljaju školovanje na sveučilišnom diplomskom studiju Vojno vođenje i upravljanje i Vojno inženjerstvo na temelju kriterija izvrsnosti ostvaruju pravo na mjesečnu stipendiju u iznosu od 2.800,00 kuna.

(2) Kriterije izvrsnosti iz stavka 1. ovoga članka određuje Uprava za ljudske potencijale na prijedlog Glavnog stožera Oružanih snaga Republike Hrvatske.«.

Članak 3.

U članku 13. riječi: »u trajanju od tri godine« zamjenjuju se riječima: »u skladu s odredbama Zakona o službi u Oružanim snagama Republike Hrvatske«.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 023-03/19-04/6
 Urbroj: 512-01-19-1
 Zagreb, 29. svibnja 2019.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 56/2019 (5.6.2019.), Pravilnik o izmjenama i dopunama Pravilnika o postupanju Središnjeg registra osiguranika i mirovinskih društava prema članovima obveznih mirovinskih fondova

Hrvatska agencija za nadzor financijskih usluga

1068

Hrvatska agencija za nadzor financijskih usluga (dalje u tekstu: Hanfa) na temelju članka 97. stavka 4. Zakona o obveznim mirovinskim fondovima (»Narodne novine« broj 19/14, 93/15, 64/18 i 115/18), na sjednici Upravnog vijeća održanoj 28. svibnja 2019. godine donosi

PRAVILNIK

O IZMJENAMA I DOPUNAMA PRAVILNIKA O POSTUPANJU SREDIŠNJEG REGISTRA OSIGURANIKA I MIROVINSKIH DRUŠTAVA PREMA ČLANOVIMA OBVEZNIH MIROVINSKIH FONDOVA

Članak 1.

U Pravilniku o postupanju središnjeg registra osiguranika i mirovinskih društava prema članovima obveznih mirovinskih fondova (»Narodne novine« 60/14, 135/15 i 86/18) članak 3. stavak 7. mijenja se i glasi:

»(7) Prijave iz stavaka 2., 3. i 4. ovog članka koje su podnesene elektroničkim putem nakon početka zadnjeg ciklusa obrade podataka, provode se najkasnije sljedeći radni dan. Osiguranik postaje članom novog fonda dan nakon obrade.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-03/05
 Urbroj: 326-01-70-72-19-1
 Zagreb, 28. svibnja 2019.

Predsjednik Upravnog vijeća
 dr. sc. Ante Žigman, v. r.
### NN 56/2019 (5.6.2019.), Pravilnik o dopuni Pravilnika o ribolovnim mogućnostima i raspodjeli državne kvote u 2019. godini za ribolov plavoperajne tune (Thunnus thynnus)

Ministarstvo poljoprivrede

1065

Na temelju članka 12. stavka 1. podstavaka 1. i 7. Zakona o morskom ribarstvu (»Narodne novine«, broj 62/17, 130/17 i 14/19) ministar poljoprivrede donosi

PRAVILNIK

O DOPUNI PRAVILNIKA O RIBOLOVNIM MOGUĆNOSTIMA I RASPODJELI DRŽAVNE KVOTE U 2019. GODINI ZA RIBOLOV PLAVOPERAJNE TUNE (THUNNUS THYNNUS)

Članak 1.

U Pravilniku o ribolovnim mogućnostima i raspodjeli državne kvote u 2019. godini za ribolov plavoperajne tune (Thunnus thynnus) (»Narodne novine«, broj 13/19) dodaje se novi članak 3a. koji glasi:

»UZGOJNI KAPACITET

Članak 3a.

(1) Maksimalna ulazna količina divljih tuna koja može biti stavljena u uzgojne kaveze u Republici Hrvatskoj iznosi 2947 tona.

(2) Maksimalni uzgojni kapacitet Republike Hrvatske iznosi 7880 tona.

(3) Maksimalna ulazna količina divljih tuna i maksimalni uzgojni kapacitet po pojedinom nositelju dozvole za akvakulturu prikazani su u tablici u Prilogu 2. ovoga Pravilnika.

(4) Maksimalna ulazna količina divljih tuna iz ulova ostvarenog u okviru kvote dodijeljene Republici Hrvatskoj po pojedinom nositelju dozvole za akvakulturu u 2019. godini ne smije biti veća od 187,5 t.«

Članak 2.

Iza Priloga 1. dodaje se Prilog 2. koji glasi:

»Prilog 2. Maksimalna ulazna količina divljih tuna i uzgojni kapacitet po nositelju dozvole za akvakulturu

|  |  |  |  |
| --- | --- | --- | --- |
| Nositelj dozvole za akvakulturu | Broj dozvole | Maksimalni ulaz divljih tuna (t) | Uzgojni kapacitet (t) |
| Jadran tuna d.o.o. | 139 | 736,75 | 1110 |
| Pelagos Net Farma d.o.o. | 138 | 736,75 | 900 |
| Sardina d.o.o. | 86 | 736,75 | 1400 |
| Kali tuna d.o.o. | 220 | 736,75 | 4470 |
| UKUPNO | | 2947 | 7880 |

«

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/13

Urbroj: 525-13/0340-19-3

Zagreb, 27. svibnja 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 56/2019 (5.6.2019.), Rješenje o razrješenju dijela članova Upravnog odbora Hrvatske agencije za malo gospodarstvo, inovacije i investicije

Vlada Republike Hrvatske

1060

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 30. svibnja 2019. godine donijela

RJEŠENJE

O RAZRJEŠENJU DIJELA ČLANOVA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

Razrješuju se dužnosti članovi Upravnog odbora Hrvatske agencije za malo gospodarstvo, inovacije i investicije:

– KAROLINA IVANKOVIĆ

– TOMISLAV KLARIĆ-KUKUZ.

Klasa: 080-02/19-02/47
 Urbroj: 50301-15/07-19-02
 Zagreb, 30. svibnja 2019.

Predsjednik
 mr. sc. Andrej Plenković, v. r.
### NN 56/2019 (5.6.2019.), Rješenje o imenovanju člana Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

1061

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 30. svibnja 2019. godine donijela

RJEŠENJE

O IMENOVANJU ČLANA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

Imenuje se DRAŽEN OPALIĆ članom Upravnog odbora Hrvatske agencije za malo gospodarstvo, inovacije i investicije, na prijedlog ministra nadležnog za rad.

Klasa: 080-02/19-01/65
 Urbroj: 50301-15/07-19-02
 Zagreb, 30. svibnja 2019.

Predsjednik
 mr. sc. Andrej Plenković, v. r.
### NN 56/2019 (5.6.2019.), Rješenje o razrješenju predsjednice i članova Upravnog vijeća Agencije za strukovno obrazovanje i obrazovanje odraslih

VLADA REPUBLIKE HRVATSKE

1062

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 9. stavka 2. Zakona o Agenciji za strukovno obrazovanje i obrazovanje odraslih (»Narodne novine«, broj 24/10), Vlada Republike Hrvatske je na sjednici održanoj 30. svibnja 2019. godine donijela

RJEŠENJE

O RAZRJEŠENJU PREDSJEDNICE I ČLANOVA UPRAVNOG VIJEĆA AGENCIJE ZA STRUKOVNO OBRAZOVANJE I OBRAZOVANJE ODRASLIH

1. Razrješuje se MONIKA VRIČKO dužnosti predsjednice Upravnog vijeća Agencije za strukovno obrazovanje i obrazovanje odraslih, radi isteka mandata.

2. Razrješuju se dužnosti članovi Upravnog vijeća Agencije za strukovno obrazovanje i obrazovanje odraslih, radi isteka mandata:

– VIŠNJA FRANCETIĆ

– KATARINA GRGEC

– ZLATKO STIĆ

– BRANIMIR MIHALINEC

– JASMINKA MARTINOVIĆ.

Klasa: 080-02/18-02/113
 Urbroj: 50301-15/07-19-03
 Zagreb, 30. svibnja 2019.

Predsjednik
 mr. sc. Andrej Plenković, v. r.
### NN 56/2019 (5.6.2019.), Odluka o izmjeni Odluke o porezima Grada Ogulina

Grad Ogulin

1072

Na temelju članaka 20. i 42. stavka 1. Zakona o lokalnim porezima (»Narodne novine« broj 115/16 i 101/17), članka 35. Zakona o lokalnoj i područnoj (regionalnoj) samoupravi (»Narodne novine« 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17), i članka 25. Statuta Grada Ogulina (»Glasnik Karlovačke županije« broj 10/18), Gradsko vijeće Grada Ogulina, na sjednici održanoj 16. svibnja 2019. godine, donijelo je

ODLUKU

O IZMJENI ODLUKE O POREZIMA GRADA OGULINA

Članak 1.

U Odluci o porezima Grada Ogulina (»Narodne novine« br. 132/17 i »Glasnik Karlovačke županije« br. 42/17) članak 5. mijenja se i glasi:

»Prirez porezu na dohodak plaća se po stopi od 5%«.

Članak 2.

Ova Odluka bit će objavljena u »Narodnim novinama« i »Glas­niku Karlovačke županije«, a stupa na snagu 1. srpnja 2019. godine.

Klasa: 023-01/19-01/54

Urbroj: 2133/02-02-19-1

Ogulin, 16. svibnja 2019.

GRADSKO VIJEĆE GRADA OGULINA

Predsjednik Gradskog vijeća
 Marinko Herman, struč. spec. krim., v. r.
### NN 56/2019 (5.6.2019.), Rješenje o imenovanju predsjednika i dijela članova Upravnog vijeća Agencije za strukovno obrazovanje i obrazovanje odraslih

VLADA REPUBLIKE HRVATSKE

1063

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 9. stavka 2. Zakona o Agenciji za strukovno obrazovanje i obrazovanje odraslih (»Narodne novine«, broj 24/10), Vlada Republike Hrvatske je na sjednici održanoj 30. svibnja 2019. godine donijela

RJEŠENJE

O IMENOVANJU PREDSJEDNIKA I DIJELA ČLANOVA UPRAVNOG VIJEĆA AGENCIJE ZA STRUKOVNO OBRAZOVANJE I OBRAZOVANJE ODRASLIH

1. Imenuje se IVAN ŠIMUNIĆ, predstavnik Ministarstva znanosti i obrazovanja, predsjednikom Upravnog vijeća Agencije za strukovno obrazovanje i obrazovanje odraslih.

2. Za članove Upravnog vijeća Agencije za strukovno obrazovanje i obrazovanje odraslih, kao predstavnici Ministarstva znanosti i obrazovanja, imenuju se:

– dr. sc. MARKO KOŠIČEK

– dr. sc. VALENTINA KIRINIĆ

– ANDREJA UROIĆ LANDEKIĆ.

Klasa: 080-02/18-01/183
 Urbroj: 50301-15/07-19-06
 Zagreb, 30. svibnja 2019.

Predsjednik
 mr. sc. Andrej Plenković, v. r.
### NN 56/2019 (5.6.2019.), Odluka o utvrđivanju Liste izmiritelja Centra za mirenje Hrvatske komore inženjera strojarstva

HRVATSKA KOMORA INŽENJERA STROJARSTVA

1070

Na temelju članka 19. stavka 4. Zakona o komori arhitekata i komorama inženjera u graditeljstvu i prostornom uređenju (»Narodne novine«, broj 78/15.) i članka 25. stavka 1. podstavka 13. Statuta Hrvatske komore inženjera strojarstva (»Narodne novine« br. 137/15) Skupština Hrvatske komore inženjera strojarstva na 1. sjednici održanoj u razdoblju od 21. 9. 2018. do 27. 9. 2018. godine pisanim putem, elektroničkom poštom, donijela je

ODLUKU

O UTVRĐIVANJU LISTE IZMIRITELJA CENTRA ZA MIRENJE HRVATSKE KOMORE INŽENJERA STROJARSTVA

Članak 1.

Utvrđuje se Lista izmiritelja Centra za mirenje Hrvatske komore inženjera strojarstva u mandatnom razdoblju 2018. – 2022. godina u sastavu:

1. Nina Klepac, izmiriteljica

2. Damir Kopjar, izmiritelj

3. Janja Papec, izmiriteljica

4. Berislav Prpić, izmiritelj.

Članak 2.

Ova odluka stupa na snagu danom donošenja i objavljuje se u »Narodnim novinama« i mrežnoj stranici Komore.

Klasa: 100-02/18-01/3

Urbroj: 503-100-02-18-4

Zagreb, 27. rujna 2018.

Predsjednik
 Hrvatske komore
 inženjera strojarstva
 Željko Dorić, dipl. ing. stroj., v. r.
### NN 56/2019 (5.6.2019.), Pravilnik o izmjenama Pravilnika o posebnim uvjetima za vozila kojima se obavlja javni cestovni prijevoz i prijevoz za vlastite potrebe

MINISTARSTVO MORA, PROMETA I INFRASTRUKTURE

1067

Na temelju članka 13. stavka 7. Zakona o prijevozu u cestovnom prometu (»Narodne novine«, br. 41/18) ministar mora, prometa i infrastrukture donosi

PRAVILNIK

O IZMJENAMA PRAVILNIKA O POSEBNIM UVJETIMA ZA VOZILA KOJIMA SE OBAVLJA JAVNI CESTOVNI PRIJEVOZ I PRIJEVOZ ZA VLASTITE POTREBE

Članak 1.

U Pravilniku o posebnim uvjetima za vozila kojima se obavlja javni cestovni prijevoz i prijevoz za vlastite potrebe (»Narodne novine«, br. 50/18.) u članku 3. stavku 1. podstavku 1. zarez i riječi »što znači da modelska godina sadržana u VIN oznaci ne smije biti manja od godine u kojoj se obavlja prijevoz umanjeno za šest godina, a od 1. siječnja 2021. godine umanjeno za četiri godine« brišu se.

Članak 2.

U članku 6. stavak 1. podstavak 1. mijenja se i glasi:

» – imati ime i prezime te prebivalište fizičke osobe – obrtnika, odnosno naziv tvrtke i sjedište pravne osobe istaknuto najmanje na vanjskim bočnim stranama vozila. Podaci navedeni na bočnim stranama vozila moraju odgovarati podacima navedenim u licenciji za obavljanje djelatnosti javnog cestovnog prijevoza. Visina slova u natpisu ne smije biti manja od 15 mm«.

Stavak 5. mijenja se i glasi: »Osobni automobil kategorije M1 iz stavka 4. ovoga članka ne smije biti stariji od sedam godina.«

Članak 3.

U članku 7. stavku 1. podstavak 1. mijenja se i glasi:

» – imati ime i prezime te prebivalište fizičke osobe-obrtnika, odnosno naziv tvrtke i sjedište za pravnu osobu istaknuto najmanje na vanjskim bočnim stranama autobusa. Podaci navedeni na bočnim stranama autobusa moraju odgovarati podacima navedenim u licenciji za obavljanje djelatnosti javnog cestovnog prijevoza. Visina slova u natpisu ne smije biti manja od 30 mm«.

Članak 4.

U članku 13. stavku 1. podstavak 1. mijenja se i glasi:

» – imati ime i prezime te prebivalište fizičke osobe – obrtnika, odnosno naziv tvrtke i sjedište za pravnu osobu istaknuto najmanje na vanjskim bočnim stranama kabine teretnog vozila. Podaci navedeni na bočnim stranama teretnog vozila moraju odgovarati podacima navedenim u licenciji za obavljanje djelatnosti javnog cestovnog prijevoza, a visina slova u natpisu ne smije biti manja od 30 mm«.

Članak 5.

U članku 14. podstavku 2. riječi »i OIB prijevoznika« brišu se.

Članak 6.

U članku 17. podstavku 2. riječi »i OIB prijevoznika« brišu se.

Članak 7.

U članku 19. podstavku 2. riječi »i OIB prijevoznika« brišu se.

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-03/53

Urbroj: 530-08-1-2-19-1

Zagreb, 20. svibnja 2019.

Ministar
 Oleg Butković, v. r.
### NN 56/2019 (5.6.2019.), Ispravak Pravilnika o izmjenama i dopunama Pravilnika o načinima i uvjetima odlaganja otpada, kategorijama i uvjetima rada za odlagališta otpada

Ministarstvo zaštite okoliša i energetike

1073

Nakon uspoređivanja s izvornim tekstom utvrđena je tiskarska pogreška u Pravilniku o izmjenama i dopunama Pravilnika o načinima i uvjetima odlaganja otpada, kategorijama i uvjetima rada za odlagališta otpada koji je objavljen u »Narodnim novinama«, broj 103 od 23. studenog 2018. godine te se daje

ISPRAVAK PRAVILNIKA

O IZMJENAMA I DOPUNAMA PRAVILNIKA O NAČINIMA I UVJETIMA ODLAGANJA OTPADA, KATEGORIJAMA I UVJETIMA RADA ZA ODLAGALIŠTA OTPADA

U Prilogu IV, Pravilnika o izmjenama i dopunama Pravilnika o načinima i uvjetima odlaganja otpada, kategorijama i uvjetima rada za odlagališta otpada (u daljnjem tekstu Pravilnik) u podtočki 3.11. zamjenjuje se tablica koja ispravno glasi:

»

|  |  |  |
| --- | --- | --- |
|  | Aktivno  korištenje | Naknadno održavanje nakon zatvaranja (2) |
| 2.1. Količina procjedne vode | mjesečno (1) (3) | svakih šest mjeseci |
| 2.2. Sastav procjedne vode (2) | kvartalno (3) | svakih šest mjeseci |
| 2.3. Količina i sastav površinske vode (7) | kvartalno (3) | svakih šest mjeseci |
| 2.4. Potencijalne emisije odlagališnog plina i atmosferski tlak (4) (CH4, CO2, O2, H2S, H2, itd.) | mjesečno (1) (5) | svakih šest mjeseci (6) |
| (1) Učestalost uzorkovanja može se prilagoditi obliku odlaganja otpada (u humcima, zakopano itd). Oblik mora biti naveden u dozvoli.  (2) Parametri za mjerenje i tvari za analiziranje variraju u skladu sa sastavom odloženog otpada. Oni moraju biti utvrđeni u dozvoli i odražavati svojstva procjeđivanja otpada.  (3) Ako procjena podataka pokaže da su dulji intervali jednako učinkoviti, oni se mogu usvojiti. Za procjedne vode provodljivost se mora obavezno mjeriti najmanje jednom godišnje.  (4) Ova se mjerenja uglavnom odnose na sadržaj organskog materijala u otpadu.  (5) CH4, CO2, O2 mjeriti redovno, druge odlagališne plinove kako se zahtijeva u skladu sa sastavom odloženog otpada, ali pazeći da odražavaju svojstvo procjeđivanja.  (6) Učinkovitost sustava za skupljanje odlagališnog plina mora se redovito provjeravati.  (7) Na temelju značajki odlagališta nadležno tijelo smije odrediti da se ta mjerenja ne zahtijevaju i u skladu s tim podnosi izviješće kako je utvrđeno člankom 22. ovoga Pravilnika 2.1. i 2.2. se primjenjuju samo kada se provodi sakupljanje procjednih voda | | |

«

Klasa: 351-01/18-04/03

Urbroj: 517-03-2-2-19-29

Zagreb, 21. svibnja 2019.

Ministar
 dr. sc. Tomislav Ćorić, v. r.
### NN 57/2019 (7.6.2019.), Plan prijma u državnu službu u Državnoodvjetničko vijeće za 2019. godinu

Državnoodvjetničko vijeće

1083

Na temelju članka 43. stavka 2. točke c. Zakona o državnim službenicima (»Narodne novine« broj 92/05., 140/05., 142/06., 77/07., 107/07., 27/08., 34/11., 49/11., 150/11., 34/12., 38/13., 37/13., 1/15., 138/15. i 61/17.) i članku 45. stavak 2. Zakona o Državnoodvjetničkom vijeću (»Narodne novine«, broj 67/2018), a sukladno Državnom proračunu Republike Hrvatske za 2019. godinu (»Narodne novine« broj 113/18.) predsjednik Državnoodvjetničkog vijeća utvrđuje

PLAN

PRIJMA U DRŽAVNU SLUŽBU U DRŽAVNOODVJETNIČKO VIJEĆE ZA 2019. GODINU

I.

Ovim Planom prijma u državnu službu (u daljnjem tekstu: Plan) utvrđuje se prijam državnih službenika u Državnoodvjetničko vijeće (u daljnjem tekstu: Vijeće) za 2019. godinu.

II.

Plan sadrži stvarno stanje popunjenosti radnih mjesta u Vijeću te potreban broj državnih službenika na neodređeno vrijeme za 2019. godinu.

III.

U Državnoodvjetničkom vijeću zaposlen je jedan (1) državni službenik na neodređeno vrijeme.

IV.

U Državnoodvjetničkom vijeću sukladno raspoloživim financijskim sredstvima u Državnom proračunu Republike Hrvatske za 2019. godinu te suglasnosti Ministarstva financija, klasa: 100-01/19-01/31, urbroj: 513-05-01-19-2 od 20. svibnja 2019. planira se prijam na neodređeno vrijeme:

– 1. tajnika Državnoodvjetničkog vijeća i

– 1. administrativnog referenta – zapisničara.

Na temelju ovog Plana slobodno radno mjesto iz točke IV. popunit će se putem javnog natječaja, internog oglasa, napredovanja ili premještaja.

V.

Plan stupa na snagu danom donošenja, a objavljuje se u »Narodnim novinama«, dnevnim novinama, na web-stranicama Državnoodvjetničkog vijeća i Ministarstva uprave Republike Hrvatske.

Broj: DOV-104/2019

Zagreb, 3. lipnja 2019.

Predsjednik
 Državnoodvjetničkog vijeća
 Darko Klier, v. r.
### NN 57/2019 (7.6.2019.), Pravilnik o izmjeni Pravilnika o boravku u prihvatnom centru za strance

Ministarstvo unutarnjih poslova

1080

Na temelju članka 137. stavka 2. Zakona o strancima (»Narodne novine« broj 130/11, 74/13, 69/17 i 46/18), ministar unutarnjih poslova donosi

PRAVILNIK

O IZMJENI PRAVILNIKA O BORAVKU U PRIHVATNOM CENTRU ZA STRANCE

Članak 1.

U Pravilniku o boravku u prihvatnom centru za strance (»Narodne novine« broj 101/18) u članku 26. stavak 3. mijenja se i glasi:

»(3) Državljaninu treće zemlje omogućuje se komunikacija s odvjetnikom te nadležnim nacionalnim ili međunarodnim institucijama ili organizacijama iz područja zaštite ljudskih prava i temeljnih sloboda s kojima Ministarstvo ima sklopljen sporazum o suradnji. U cilju ostvarivanja navedene komunikacije, odvjetniku i predstavnicima humanitarnih i drugih organizacija za zaštitu ljudskih prava omogućuje se pristup u centar, sukladno članku 22. ovoga Pravilnika.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/105

Urbroj: 511-01-152-19-6

Zagreb, 29. svibnja 2019.

Ministar
 dr. sc. Davor Božinović, v. r.
### NN 57/2019 (7.6.2019.), Odluka o davanju suglasnosti na Statut Hrvatske matice iseljenika

VLADA REPUBLIKE HRVATSKE

1078

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 9. stavkom 2. Zakona o Hrvatskoj matici iseljenika (»Narodne novine«, broj 94/18), Vlada Republike Hrvatske je na sjednici održanoj 6. lipnja 2019. godine donijela

ODLUKU

O DAVANJU SUGLASNOSTI NA STATUT HRVATSKE MATICE ISELJENIKA

I.

Daje se suglasnost na Statut Hrvatske matice iseljenika, koji je Upravno vijeće Hrvatske matice iseljenika donijelo na sjednici održanoj 2. svibnja 2019. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/199

Urbroj: 50301-23/21-19-2

Zagreb, 6. lipnja 2019.

Predsjednik
 mr. sc. Andrej Plenković, v. r.
### NN 57/2019 (7.6.2019.), Odluka o davanju ovlaštenja Ministarstvu mora, prometa i infrastrukture za donošenje odluka o ukidanju statusa javnog dobra u općoj uporabi dijelu željezničke infrastrukture

VLADA REPUBLIKE HRVATSKE

1076

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 73. stavkom 2. Zakona o željeznici (»Narodne novine«, broj 32/19), Vlada Republike Hrvatske je na sjednici održanoj 6. lipnja 2019. godine donijela

ODLUKU

O DAVANJU OVLAŠTENJA MINISTARSTVU MORA, PROMETA I INFRASTRUKTURE ZA DONOŠENJE ODLUKA O UKIDANJU STATUSA JAVNOG DOBRA U OPĆOJ UPORABI DIJELU ŽELJEZNIČKE INFRASTRUKTURE

I.

Ovlašćuje se Ministarstvo mora, prometa i infrastrukture za donošenje odluka o ukidanju statusa javnog dobra u općoj uporabi dijelu željezničke infrastrukture.

II.

Ministarstvo mora, prometa i infrastrukture, donosi odluke iz točke I. ove Odluke u slučaju ispunjenja sljedećih uvjeta:

– kada nekretnine ili dijelovi nekretnina koje imaju status javnog dobra u općoj uporabi više nisu nužne za upravljanje željezničke infrastrukture

– kada je potrebno uskladiti formalno pravno, projektirano stanje s činjeničnim, izvedenim stanjem željezničke infrastrukture.

III.

Ministarstvo mora, prometa i infrastrukture, prije donošenja odluka iz točke I. ove Odluke, dužno je od državnog tijela ili pravne osobe koja preuzima na upravljanje nekretninu nad kojom se ukida statusa javnog dobra u općoj uporabi, zatražiti prethodnu suglasnost za troškove upravljanja i održavanja navedene nekretnine na teret svoga financijskog plana.

Prethodna suglasnost iz stavka 1. ove točke mora sadržavati dokaz da su u financijskom planu državnog tijela ili pravne osobe, osigurana sredstava za troškove upravljanja i održavanja takvih nekretnina.

IV.

O donesenim odlukama iz točke I. ove Odluke Ministarstvo mora, prometa i infrastrukture izvješćuje Ured predsjednika Vlade Republike Hrvatske.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/206

Urbroj: 50301-27/12-19-2

Zagreb, 6. lipnja 2019.

Predsjednik
 mr. sc. Andrej Plenković, v. r.
### NN 57/2019 (7.6.2019.), Odluka o izmjeni Odluke o osnivanju Nacionalnog povjerenstva za olakšice

VLADA REPUBLIKE HRVATSKE

1079

Na temelju članka 37. stavka 1. i članka 141. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 6. lipnja 2019. godine donijela

ODLUKU

O IZMJENI ODLUKE O OSNIVANJU NACIONALNOG POVJERENSTVA ZA OLAKŠICE

I.

U Odluci o osnivanju Nacionalnog povjerenstva za olakšice (»Narodne novine«, br. 129/17, 97/18 i 27/19), u točki III. podtočki 2. podstavak 5. mijenja se i glasi:

» – Bojan Vidović, Ministarstvo zdravstva«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/227
 Urbroj: 50301-15/28-19-02
 Zagreb, 6. lipnja 2019.

Predsjednik
 mr. sc. Andrej Plenković, v. r.
### NN 58/2019 (12.6.2019.), Odluka o dodjeli odlikovanja Reda kneza Trpimira s ogrlicom i Danicom generalu zbora Curtisu Michaelu Scaparrottiju

PREDSJEDNICA REPUBLIKE HRVATSKE

1086

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 10. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Trpimira s ogrlicom i Danicom, za izniman doprinos u promicanju međunarodnog ugleda Republike Hrvatske i Oružanih snaga Republike Hrvatske, odlikuje se

general zbora CURTIS MICHAEL SCAPARROTTI.

Klasa: 060-04/19-05/01
 Urbroj: 71-03-01-01/3-19-01
 Zagreb, 14. veljače 2019.

Predsjednica
 Republike Hrvatske
 Kolinda Grabar-Kitarović, v. r.
### NN 58/2019 (12.6.2019.), Odluka o dodjeli odlikovanja Reda kneza Domagoja s ogrlicom 81. gardijskoj bojni – Virovitica

PREDSJEDNICA REPUBLIKE HRVATSKE

1087

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 12. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo njezinih pripadnika u Domovinskom ratu, odlikuje se

81. GARDIJSKA BOJNA – VIROVITICA.

Klasa: 060-03/19-07/01
 Urbroj: 71-03-01-01/3-19-01
 Zagreb, 2. travnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 58/2019 (12.6.2019.), Odluka o dodjeli odlikovanja Reda kneza Domagoja s ogrlicom Mići (Nikola) Ćuku

PREDSJEDNICA REPUBLIKE HRVATSKE

1088

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 12. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo u Domovinskom ratu, odlikuje se

MIĆE (Nikola) ĆUK.

Klasa: 060-03/19-07/02
 Urbroj: 71-03-01-01/3-19-01

Zagreb, 2. travnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 58/2019 (12.6.2019.), Odluka o dodjeli odlikovanja Reda Nikole Šubića Zrinskog Davoru (Dragutin) Kantoliću

PREDSJEDNICA REPUBLIKE HRVATSKE

1089

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuje se

DAVOR (Dragutin) KANTOLIĆ.

Klasa: 060-03/19-08/01
 Urbroj: 71-03-01-01/3-19-01
 Zagreb, 14. veljače 2019.

Predsjednica
 Republike Hrvatske
 Kolinda Grabar-Kitarović, v. r.
### NN 58/2019 (12.6.2019.), Odluka o dodjeli odlikovanja Reda Nikole Šubića Zrinskog Martinu (Martin) Cruickshanku

PREDSJEDNICA REPUBLIKE HRVATSKE

1090

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuje se

MARTIN (Martin) CRUICKSHANK.

Klasa: 060-03/19-08/02
 Urbroj: 71-03-01-01/3-19-01
 Zagreb, 14. veljače 2019.

Predsjednica
 Republike Hrvatske
 Kolinda Grabar-Kitarović, v. r.
### NN 58/2019 (12.6.2019.), Odluka o dodjeli odlikovanja Reda Nikole Šubića Zrinskog Ivanu (Mate) Bodrožić-Bladoviću

PREDSJEDNICA REPUBLIKE HRVATSKE

1091

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuje se

IVAN (Mate) BODROŽIĆ-BLADOVIĆ.

Klasa: 060-03/19-08/03
 Urbroj: 71-03-01-01/3-19-01
 Zagreb, 2. travnja 2019.

Predsjednica
 Republike Hrvatske
 Kolinda Grabar-Kitarović, v. r.